અધિકારીએ વધુમાં જણાવ્યું હતું કે પોલીસ દ્વારા કરવામાં આવેલી પૂછપરછ દરમિયાન મળેલા સુરાગના આધારે આ ધરપકડ કરવામાં આવી છે. એસપીના જણાવ્યા અનુસાર છોકરીનાં પરિવારજનો આ સંબંધની વિરુદ્ધ હતાં અને તેમણે મોહમ્મદ શા‌િલકને છોકરીથી દૂર રહેવા પણ ચેતવણી આપી હતી, જોકે શા‌િલકે આ ચેતવણી પર ધ્યાન આપ્યું ન હતું અને છોકરીને મૂકવા માટે તેના ઘરની નજીક સુધી ગયો હતો. ગુમલા પોલીસ સ્ટેશન હેઠળ આવતા સોસો મોડ પર શા‌િલકને ફરીથી ૧૫ વર્ષની આ યુવતી સાથે જોતાં સ્થાનિક લોકો ભડકી ઊઠ્યા હતા અને શા‌િલકને એક થાંભલા સાથે બાંધીને તેને ઢોર માર મારતાં તેનું મોત થયું હતું.